Mailija Sairusa

**Mailija Sairusa** (; dzimusi **Destenija Hopa Sairusa** (*Destiny Hope Cyrus*)  Našvilā, Tenesī štatā, ASV) ir amerikāņu dziedātāja, aktrise un dziesmu autore. Sairusa ir vairāk pazīstama kā Mailija Stjuarta/Hanna Montana *Disney* kanāla seriālā "Hanna Montana".

Pateicoties šova panākumiem, 2006. gada oktobrī klajā nāca seriāla skaņu celiņa mūzikas disks, kurā viņa izpildīja astoņas dziesmas. Sairusas mūzikas karjera sākās ar viņas debijas albumu *[[Hannah Montana 2/Meet Miley Cyrus|Meet Miley Cyrus]]*, kurš nāca klaja 2007. gada 23. jūnijā. Viņas otrais albums *[[Breakout]]* klajā nāca 2008. gada 22. jūlijā. *Breakout* ir Sairusas pirmais neatkarīgais albums. Abi albumi ieņēma 1. vietu Billboard 200. 2008. gadā viņa izdeva Hannas Montanas un Mailijas Sairusas koncertfilmu: "Best of Both Worlds Concert film". 2010. gadā viņa izdeva trešo studijas albumu *[[Can't Be Tamed]]*.

## Ģimene
Sairusa ir dzimusi Našvilā, Tenesī štatā, 1992. gada 23. novembrī. Viņas vecāki ir Letīcija (Tiša) un kantridziedātājs Billijs Rejs Sairuss. Viņas vecākais brālis Treis Sairuss (*Trace Cyrus*) ir rokgrupas Metro Station dalībnieks. Viņai ir vecāka māsa Brendija. Abi ir Tišas bērni no iepriekšējās laulības, kurus Billijs Rejs Sairuss adoptēja kad viņi bija pavisam jauni. Viņai ir arī vecāks pusbrālis Kristofers Kodijs, Mailijas tēva dēls no iepriekšējām attiecībām. Mailijai ir arī jaunāks brālis Breisons un jaunāka māsa Noa, kura arī ir aktrise. Sairusas pseidonīms ir Mailija ("Miley"), jo bērnībā viņa nepārtraukti smaidīja ("Smiley").

## Aktrises karjera
Mailiju ieinteresēja aktiermāksla, kad viņai bija deviņi gadi. Viņa mācījās Armstronga Tēlotājmākslas studijā Toronto, Kanādā, kur viņa un viņas ģimene kādu laiku dzīvoja. Viņas pirmā loma bija kā viesu māksliniecei viņas tēva televīzijas seriālā "Doc", kurā viņa tēloja meiteni vārdā Kailija.

2003. gadā viņa tēloja mazo Rūtiņu filmā "Lielā zivs" (filmas titros redzams vārds Destenija Sairusa).

2009. gada jūnijā (15.-21.) tika uzņemta filma "Pēdējā dziesma" (The Last Song), kurā Mailija spēlēja kādu pusaugu meiteni, kura kopā ar tēvu pavada vasaru klusā pilsētiņā pie jūras. Filma klajā nāca 2010. gadā.

2012. gadā Mailija filmējās filmā "LOL" (Laughing Out Loud), kurā viņa tēlo pusaugu meiteni vārdā Lola. Filma saņēma ierobežotu izplatīšanu, un tā tika atzīta kritiski un komerciāli neveiksmīga.

## Filmogrāfija

## Apbalvojumi

## Diskogrāfija

### Studijas albumi
* 2007: *[[Hannah Montana 2/Meet Miley Cyrus]]*
* 2008: *[[Breakout]]*
* 2010: *[[Can't Be Tamed]]*
* 2013: *[[Bangerz]]*
* 2015: *Miley Cyrus & Her Dead Petz*
* 2017: *Younger Now*
* 2019: *She Is Coming*
* 2020: *Plastic Hearts*
* 2023: *Endless Summer Vacation*
* 2025: *Something Beautiful*

### EP
* 2009: *[[The Time of Our Lives]]*

### Koncertalbumi
* 2008: *Hannah Montana & Miley Cyrus: Best of Both Worlds Concert*

### Koncerttūres
* 2007/2008: *Best of Both Worlds Tour*
* 2009/2010: *Miley Cyrus Wonder World Tour*

### Filmas oriģinālmūzikas albumi
* 2006: *[[Hannah Montana (skaņu celiņš)|Hannah Montana]]*
* 2007: *[[Hannah Montana 2/Meet Miley Cyrus]]*
* 2008: *Bolt*
* 2009: *[[Hannah Montana: The Movie (albums)|Hannah Montana: The Movie]]*
* 2009: *[[Hannah Montana 3]]*

## Koncerttūres
* *[[Best of Both Worlds Tour]]* (2007—2008)
* *[[Wonder World Tour]]* (2009)
* *[[Gypsy Heart Tour]]* (2011)
* *[[Bangerz Tour]]* (2014)

## Atsauces

## Ārējās saites

*